Tunicia (o Túnez les más de les veces, y República Tunecina oficialmente) ye un país asitiáu al norte de la costa mediterránea africana, la so capital ye Túnez. Llenda con Arxelia al Oeste y Libia al Sur y al Este. Ye'l país más pequeñu del Magreb, asitiáu ente les estribaciones orientales de la cordelera montañosa del Atlas y el mar Mediterraniu. La superficie de Túnez ye de 165.000 km², con una población estimada en 10,3 millones d'habitantes. Aproximadamente el 40% d'esti país ta compuestu pol desiertu del Sahara, mientres que'l resto ye suelu fértil y afayadizu pa l'agricultura; arriendes d'ello tien 1.300 km de costa.